**DĖL 2023-2024 METŲ ŠILDYMO SEZONO PABAIGOS**

2024 m. balandžio 29 d. Nr. MV-229

Rokiškis

Vadovaudamasis Lietuvos Respublikos šilumos ūkio įstatymo 13 straipsnio 1 dalies nuostatomis, Lietuvos Respublikos energetikos ministro 2010 m. spalio 25 d. įsakymu Nr. 1-297 patvirtintų Šilumos tiekimo ir vartojimo taisyklių 61, 63, 65, 66 punktais:

1. N u s t a t a u 2023–2024 metų šildymo sezono pabaigą nuo 2024 m. balandžio 30 d. Rokiškio rajono savivaldybės biudžetinėse ir viešosiose įstaigose, kurių savininkė ar dalininkė yra Rokiškio rajono savivaldybė, bei savivaldybės kontroliuojamose uždarosiose akcinėse ir akcinėse bendrovėse.

2. N u r o d a u, kad šilumos vartotojams (įskaitant daugiabučius namus), kurių savininkė ar dalininkė Rokiškio rajono savivaldybė nėra, šildymo sezonas baigiamas 2024 m. balandžio 30 d., o šiame punkte minimi šilumos vartotojai, nusprendę baigti savo pastatų šildymą kitu laiku negu šildymo sezono pabaiga, apie sprendimą praneša šilumos tiekėjui.

3. P a v e d u Komunikacijos ir kultūros skyriui paskelbti šį potvarkį vietos spaudoje.

Šis potvarkis per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Vilma Navikė